Γαρίδες φουρνιστές με φέτα
Λαχταριστές γαρίδες σαν σαγανάκι, με φέτα, μυρωδικά και ντοματίνια. Αρωματισμένες με ούζο και σε γενναίες ποσότητες, μέσα στο ταψί του φούρνου.
1.200 γρ. γαρίδες μέτριες ή μεγάλες, καθαρισμένες από τα κελύφη και το «εντεράκι» (αφήνουμε το κεφάλι και την ουρά), 50 ml ελαιόλαδο, 300 γρ. φέτα, θρυμματισμένη, 10 κλαράκια δυόσμος, ψιλοκομμένος, 20 ντοματίνια, κομμένα στη μέση, 90 ml ελαιόλαδο, 1 πιπεριά κέρατο, ψιλοκομμένη, 2 σκελίδες σκόρδο, ψιλοκομμένες, 400 γρ. συμπυκνωμένος ντοματοχυμός, 90 ml ούζο, αλάτι, φρεσκοτριμμένο πιπέρι
Σε μια φαρδιά κατσαρόλα ζεσταίνουμε το ελαιόλαδο σε μέτρια φωτιά και σοτάρουμε την πιπεριά και το σκόρδο για 1-2 λεπτά.Ρίχνουμε τον ντοματοχυμό, το ούζο και αλατοπίπερο και βράζουμε για περίπου 20 λεπτά, μέχρι να δέσει η σάλτσα.Παράλληλα, προθερμαίνουμε τον φούρνο στους 200°C.Απλώνουμε τις γαρίδες σε ταψί όπου ιδανικά να τις χωράει σε μία στρώση.Τις αλείφουμε με το λάδι και τις αλατοπιπερώνουμε.Σκορπίζουμε ομοιόμορφα τη φέτα, τα ντοματίνια και τον δυόσμο, περιχύνουμε με τη σάλτσα και ψήνουμε για 8-10 λεπτά, ανάλογα και με το μέγεθος των γαρίδων.
Γαρίδες,Φέτα